Diari Oficial de la Generalitat Valenciana


Sumari del DOGV 1447, del 20-12-1990 (1990/819738)

DECRET 201/1990, de 10 de desembre, del Consell de la Generalitat Valenciana, pel qual se segrega parí del terme municipal de Villafamés (Castelló) per constituir un municipi independent amb la denominació de San Juan de Moró.
----------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/1990/12/10/201/dof/vci/html**

### Dades del document

Número de DOGV
:   1447

Data del DOGV
:   20-12-1990

Secció del DOGV
:   DISPOSICIONS GENERALS

Número del document
:   1990/819738


Data del document
:   10-12-1990

Organisme emissor
:   Conselleria d'Administració Pública

Tipus de document
:   Decret

Anàlisi jurídica

Decret 201/1990, de 10 de desembre, del Consell de la Generalitat Valenciana, pel qual se segrega part del terme muncipal de Villafamés (Castelló) per constituir un municipi independent amb la denominació de San Juan de Moró.  
Els veïns del nucli de població denominat San Juan de Moró, del municipi de Villafamés (Castelló), han instat la segregació de part del terme de Villafamés per constituir-se en municipi independent, amb la denominació de San Juan de Moró.  
L?article 31.8 de la Llei Orgànica 5/1982, d?11 de juliol, d'Estatut d?autonomia de la Comunitat Valenciana, atribueix a la Generalitat Valenciana la competència exclusiva per a l'alteració dels termes municipals, competència que s'adapta al que disposa l'article 13 de la Llei 7/1985, de 2 d'abril, de Bases de Règim Local i amb el Reial Decret 3318/1983, de 25 d'agost, de traspàs de funcions i serveis de l'administració de l?Estat a la Generalitat Valenciana en matèria d'administració local. Aquestes facultats, mitjançant Decret 10/1985, de 21 de juny, del President de la Generalitat Valenciana, varen ser assignades al Govern Valencià.  
Per aquesta raó, d'acord amb el Consell d'Estat, a proposta del Conseller d?Administració Pública, i acreditat el compliment de les prescripcions exigides en la legislació vigent, tant de caràcter procedimental com substantiu, amb la deliberació prèvia del Govern Valencià en la reunió del dia 10 de desembre de 1990,  
DECRETE:  
Article primer  
1. Se segrega part del terme municipal de Villafamés (Castelló) per constituir un municipi independent amb la denominació de San Juan de Moró, amb capitalitat en el nucli de població de San Juan de Moró.  
2. El nou terme municipal de San Juan de Moró estarà delimitat pel següent perímetre:  
Començant en la rambla de la Vídua, seguirà pel pas de bestiar de la Marmosa al Mas davall; continuarà per aquest fins al pas de bestiar de les Llomes a la bassa de les Oronetes, i hi continuarà fins al camí antic del Mas davall a Moró, i per aquest fins al barranc de les Parres, envoltant-lo fins a arribar al pas de bestiar de la Pedrissa, i continuarà fins a l'encreuament amb el pas de bestiar de Talallola al coll de l'Ullastre. Continuarà per aquest pas fins a trobar el pas del Mas de Llansola, i hi continuarà fins al del coll de la Barsella al Mas de Pons, i encerclarà el tossal del Mollet fins a arribar al camí del Mas de l'Esgarrat, i fins a l'enllaç amb el camí del Molí Roig, i continuarà fins a trobar el camí de la Serra o de Villafamés a Borriol, i conclourà en el límit amb el terme municipal de Borriol.  
3. L?extensió superficial és d'aproximadament 2.692,52 Ha.  
Article segon  
1. Es procedirà a la partició del terreny segregat.  
2. S?aproven les estipulacions jurídiques i econòmiques que apareixen a l?expedient sobre separació patrimonial i assignació de deutes i càrregues entre el nou municipi de San Juan de Moró i el de Villafamés, i aquesta actualització es farà pública mitjançant la corresponent resolució del Conseller d?Administració Pública.  
Article tercer  
El Conseller d?Administració Pública nomenarà els membres de la comissió gestora del municipi de San Juan de Moró, que es constituirà a la cosa consistorial o a l?edifici habilitat amb aquest fi, d?acord amb els resultats de les eleccions municipals en la mesa o meses corresponents al territori segregat.  
DISPOSICIONS FINALS  
Primera  
Es faculta el Conseller d?Administració Pública perquè dicte les disposicions que puga exigir el desenvolupament i l?execució d'aquest decret.  
Segona  
Aquest decret vigirà el mateix dia de la seua publicació en el Diari Oficial de la Generalitat Valenciana.  
València, 10 de desembre de 1990.  
El President de la Generalitat Valenciana,   
JOAN LERMA I BLASCO  
El Conseller d?Administració Pública,   
EMERIT BONO I MARTINEZ


Còpia Permalink ELI